Groningeno provincija

Groningenas (, ) – Nyderlandų provincija, esanti šalies šiaurinėje dalyje. Pietuose ribojasi su Drentės, vakaruose Fryzijos provincijomis, rytuose – su Vokietijos Žemutinės Saksonijos žeme. Šiaurėje provincijos krantus skalauja Vatų jūra.

2020 m. Groningene gyveno 586 309 gyventojai, o provincijos plotas siekė 2 960 km².

Istoriškai dabartinės provincijos teritorija priklausė Fryzijai, Frankų imperijai, Šventajai Romos imperijai ir Olandijos respublikai, kuri buvo dabartinių Nyderlandų pirmtakė. XIV a. Groningeno miestas tapo Hanzos sąjungos nariu.

Administracinis centras ir didžiausias miestas Groningenas, kuriame gyvena 231 299 gyventojai. Provincija padalinta į 10 savivaldybių.

Pagrindinės ūkio šakos – žemės ūkis ir gamtinių dujų gavyba (nuo 1959 m., kai buvo atrastas Groningeno dujų telkinys). Yra Iemshaveno ir Delfzijlio uostai. Provincijoje veikia Groningeno universitetas ir Hanzos taikomųjų mokslų universitetas.

 Istorija 
Iš pradžių Groningenas buvo Fryzijos dalimi. Apie 785 m. įjungtas į Frankų valstybę.

 Geografija 
Groningenas yra septinta pagal dydį Nyderlandų provincija; plotas siekia 2 960 km², iš jų 2 325 km² sudaro žemė, o 635 km² – vanduo. Apie 80 % žemės plotų panaudojama žemės ūkiui.

Groningeno reljefas lygus. Didžioji provincijos teritorijos dalis yra žemiau jūros lygio.Groningen province, Groningeno universitetas, 2012. Nuoroda tikrinta 2014-04-14. Hasebergas netoli Selingeno yra aukščiausias taškas (14,6 m).Hasseberg (Gemeente Vlagtwedde) , RTV Noord, 2011. Nuoroda tikrinta 2014-04-14.

Groningeno dujų telkinys, esantis netoli Slochtereno, yra 8 pagal dydįRafael Sandrea, Global Natural Gas Reserves – A Heuristic Viewpoint , IPC Petroleum Consultants, 2005. Nuoroda tikrinta 2014-04-14. gamtinių dujų telkinys pasaulyje. Nuo 1986 m. eksploatuojant šį dujų telkinį regione įvyko žemės drebėjimų iki 3,6 balo.Aardbevingen door gaswinning in Noord-Nederland, Royal Netherlands Meteorological Institute, 2013. Nuoroda tikrinta 2014-01-27.

Groningeno Vadeno jūra nuo 2009 m. įtraukta į UNESCO pasaulio paveldo sąrašą. Groningeno ir Fryzijos provincijose driekiasi Lauersmero nacionalinis parkas.

 Ekonomika 
Groningeno miestas yra ekonominis provincijos centras.Algemeen , Economie.groningen.nl. Nuoroda tikrinta 8 April 2014. XIV a. Groningeno miestas tapo Hanzos sąjungos nariu.Hanseatic city, Toerisms Groningen. Nuoroda tikrinta 27 January 2014. Šiuo metu vieni iš pagrindinių miesto darbdavių yra Groningeno universiteto medicinos centras, kuriame dirba 12 141 darbuotojas,Facts and figures , University Medical Center Groningen, 2015. Nuoroda tikrinta 28 January 2017. Groningeno universitetas, kuriame dirba 5 591 darbuotojas,Key figures, Groningeno universitetas, 2016. Nuoroda tikrinta 28 January 2017. Groningeno savivaldybė, kurioje dirba 3 063 darbuotojai,Concern en burgercontacten (olandiškai), Groningenas. Nuoroda tikrinta 28 January 2017. Švietimo įgyvendinimo tarnyba (DUO) su 2 000 darbuotojų„Slechts 10 deelenemers aan cursus hoogtevrees DUO “ (olandiškai), RTV Noord, 2011. Nuoroda tikrinta 8 April 2014. ir „Gasunie“ gamtinių dujų kompanija su 1 748 darbuotojais.About us, Gasunie. Nuoroda tikrinta 28 January 2017.

Provincijos bendrasis vidaus produktas (BVP) 2018 m. sudarė 25 mlrd. eurų, o tai sudarė 3,2 % visos Nyderlandų ekonomikos produkcijos. BVP vienam gyventojui, pakoregavus pagal perkamąją galią, tais pačiais metais buvo 37 300 EUR arba 124 % ES27 vidurkio.

1959 m. buvo aptiktas Groningeno dujų telkinys netoli Slochtereno,Jane Whaley, „The Groningen Gas Field “, GEO ExPro Magazine, 2009. Nuoroda tikrinta 27 January 2014. o NAM telkinį eksploatuoti pradėjo 1963 m. Tai regione sukėlė žemės drebėjimus ir prisidėjo prie ekonominio reiškinio, vadinamo olandų liga, atsiradimo.

 Kultūra 

 Sportas 
Groningeno miesto futbolo klubas FC Groningen yra vienintelis Eredivisie futbolo lygos klubas iš provincijos.„Stand Eredivisie 2013/2014 “, Voetbal International, 2014. Nuoroda tikrinta 13 April 2014. Klubo namų stationas „Euroborg“ turi 22 550 vietų.Stadion Euroborg , FC Groningen. Nuoroda tikrinta 13 April 2014. 2012–2013 m. varžybose klubas užėmė septintąją vietą iš 18.„Stand Eredivisie 2012/2013 “, Voetbal International, 2013. Nuoroda tikrinta 13 April 2014.

 Žymūs žmonės 
Žymūs žmonės iš Groningeno provincijos:
 Heikė Kamerlingas Onesas, fizikas ir Nobelio premijos laureatas
 Johanas Huizinga, istorikas
 Arjenas Robenas, futbolininkas
 Abelis Tasmanas, tyrinėtojas

 Šaltiniai 

 Nuorodos 
 Provincijos žemėlapis 

Kategorija:Nyderlandų provincijos
Kategorija:Septyniolika Provincijų
Kategorija:Fryzija